I Divisionsforeningen har klublederne diskuteret antallet af kampe, der i år er øget til 45 alene i grundspillet. Og selv om tilskuerne har taget godt imod de mange kampe, så er holdningen generelt, at der er for mange kampe. - 40 kampe vil være mere passende, mener Ole Nielsen, der ønsker at tage hensyn til de spillere, der har arbejde ved siden af sporten. -  Samtidig skal vi også passe på ikke at drive rovdrift på de frivillige, der er med til at afvikle kampene, siger Ole Nielsen til P4 Nordjylland.. Flere spillere har samme holdning, men AaBs landsholdsback Mads Møller mener omvendt, at man som spiller bliver bedre af at spille flere kampe.

Opsummering:
Ishockeysæsonen er for lang, og bør derfor ændres.
Det siger AaBs sportschef Ole Nielsen, der samtidig er næstformand i Divisionsforeningen, til P4 Nordjylland.